
BIL: 7/ 8 SYA BAN 1435H / 6 JUN 2014 PERCUMA UNTUK AHLI JEMAAH MASJID 



SABAR MENGHADAPI BALA 
DAN KESUKARAN 

Hadhrat Sayyidina 'Ali Ibni Abi Thalib Radhiyallahu 'Anhu berkata: 

Ketika ayat ini turun maka Nabi Shallallahu 'Alaihi Wasallam. 
keluar dan bersabda: "Qarf Unzilat Alayya Hiya Khairun Liummati 
Minad Dunia Wamaa Fiha, Telah turun kepadaku ayat yang bagi 
Ummatku lebih baik dari mendapat Dunia seisinya." Lalu Nabi 
Shallallahu 'Alaihi Wasallam membaca: "Man Ya Mal SuuAn Yujza 
Bihi, Siapa berbuat dosa akan dibalas dengannya." Kemudian Nabi 
Shallallahu 'Alaihi Wasallam bersabda: "Inna Abda Idza Adz Naba 
Dzanban Fatushibuhu Syiddatun Au BalaaUn Fiddunia, FaIIahi 
Akramu Min An Yu Adzdzibahu Tsaaniyan, Sesungguhnya seorang 
hamba jika berbuat dosa, lalu menderita bala di Dunia, maka Allah 
tidak akan menyeksanya dua kali," yakni kemurahan Allah tidak 
akan menyeksa hambaNya dua kali. 

PENGAJARAN HADITS 

bul-Laits Rahmatullah 'Alaih berkata: "Seorang tidak akan dapat 
mencapai tingkat orang-orang yang baik kecuali dengan sabar 
atas penderitaan kesukaran dan gangguan, dan Allah menyuruh 
Nabi Shallallahu 'Alaihi Wasallam bersabar: "Fashbir Kamaa Shabara Ulul- 
Azmi Minar-Rasul, Sabarlah sebagaimana telah sabar Para Rasul Ulul-Azmi 
yang bersemangat besar." 

Wahai Tuhan Kami, 
Sesungguhnya Kami MenjadikanMu Sebagai Pendinding Kami, 
Dan Kami Berlindung DenganMu Daripada Kejahatan Mereka, 
Ya Allah Leburkanlah Kumpulan Mereka, 
Dan Kacau-Bilaukanlah Persatuan Mereka, 
Cerai-Beraikanlah Pakatan Mereka, 
Dan Goncangkanlah Pendirian Mereka, 
Wahai Tuhan Yang Maha Perkasa, 
Wahai Tuhan Yang Maha Berani, 
Wahai Tuhan Yang Bershifat Murka, 
WahaiAllah, Wahai Allah, Wahai Allah, 
Wahai Tuhan Yang Menurunkan Al-Quran, 
Wahai Tuhan Yang Menggerakkan Awan, 
Wahai Tuhan Yang Menewaskan Bala Tentera Ahzab, 
Kalahkanlah Mereka Dan Menangkanlah Kami Ke Atas Mereka, 





Mimbar Nakhoda ini diterbilkan secara miiigguanoleh lliro Dakwali Amar Maarui Nalii Munkar, Masjid Jamck Kampung Nakhoda, Jalan Nakhoda Tengali, 68100 
Batu Caves, Selangor Oarul Ehsan dengan kerjasama Naqsyabandi Akademi IJuran Sunnah lladits, Madrasah Llul Azmi, Kg. Sepakat Wira Oamai, llatu Caves. Cetakan 
adalah terhad, maka digalakkan untuk diiotostat dan dicdarkan kepada orang lain, semoga Allah memberkati dan memberikan pahala yang berterusan, Amin. 



Ketua Editor: Ust. Jalalluddin Ahmad Ar-Rowi 
Penolong Editor: Sdr. Muhammad Taufiq 

KETETAPAN TAODIR ALIAH 

Dan wajib ke atas seorang hamba mengetahui bahawa sesungguhnya Allah adalah 
mendahului Ilmu PengetahuanNya pada setiap kelakuan yang berlaku dari kalangan 
makhlukNya. Maka Dia telah mentaqdirkan yang demikian itu sebagai Taqdir yang Muhkam 
teguh dan Mubram kuat, tidak ada yang dapat membatalkan pada TaqdirNya, dan tiada yang 
dapat menghalang, dan tiada yang dapat menghilangkan, dan tiada yang dapat mengubah, dan 
tiada yang boleh mengurangkan atau menambahkan dari kalangan makhlukNya yang berada di 
setiap lapisan langitNya dan bumiNya. Dan demikian itu adalah sebahagian dari ikatan 
kepercayaan Iman, dan Ushul tunjang pengenalan Ma'rifah dan pengiktirafan pengakuan 
terhadap Tauhid Keesaan Allah dan Rububiyyah KetuhananNya. Maka kecelakaanlah bagi sesiapa 
yang melawan terhadap Allah Ta ala dalam masalah Taqdir dan hadir untuk memerhatikannya 
dengan hati yang tidak sihat, sesungguhnya dia telah mencari dengan sangkaan wahamnya pada 
mengkaji perkara-perkara ghaib yang menjadi rahsia tersembunyi, dan dengan sebab apa yang 
telah dikatakannya maka dia menjadi orang yang berdusta dan berdosa. 

[AJVAqidah Ath-Thahawiyyah] 

IMAM ABU HANIFAH ™™ 



Nama sebenar beliau ialah NiTman bin Tsabit bin 
Zuthi\ Dilahirkn pada tahun 80H (699M) di Kufah,Iraq 
sebuah bandar yang memang terkenal sebagai pusat ilmu 
ketika itu. Beliau dikenali sebagai Abu Hanifah kerana 
salah seorang anaknya bernama Hanifah. Ia juga kerana 
beliau sentiasa membawa ke mana saja tinta pena untuk 
mencatat ilmu. Hanifah juga bermaksud cenderung 
kepada Agama. 

Beliau seorang yan berakhlak mulia, pemurah, ikhlas, 
berani, suka memberi nasihat, rajin berusaha dan bercita- 
cita tinggi.. Melihatkan kepintaran dan kecerdasan luar 
biasa yang terpendam dalam diri beliau, Gurunya Al- 
Sya'bi menasihatkan beliau agar lebih banyak 
mencurahkan usaha ke dalam bidang ilmu-ilmu Islam. 
Dengan nasihat dan dorongan Al-SyaTji, beliau mula 
menceburkan diri secara khusus mempelajari ilmu-ilmu 
Islam. dengan mendalami ilmu-ilmu Qiraat, ilmu bahasa 
Arab, ilmu Kalam dan lain-lain. Akan tetapi bidang ilmu 
yang paling diminatinya ialah ilmu Hadits dan Fiqh. 
Menurut riwayat, jumlah gurunya di Kufah sahaja 
berjumlah 93 orang dan tidak hanya berpuas hati dengan 
pembelajarannya di Kufah dan Basrah. Beliau 
kemudiannya turun ke Mekah dan Madinah untuk 
menuntut ilmu. 

Kebijaksanaan beliau dalam ilmu-ilmu Hadits dah 
Fiqh diiktiraf ramai sehingga beliau diminta untuk 
menjadi tokoh Agama bagi menggantikan kedudukan 
gurunya yang telah meninggal dunia pada tahun 
120H/38M. Sejak itulah beliau menjadi tokoh besar 
terbaru dalam Dunia Islam. Ramai orang dari serata 
pelusuk dunia datang untuk belajar dengannya. 



Kemahsyuran beliau dalam bidang keilmuan dan 
keperibadian yang tinggi, beliau beberapa kali diminta untuk 
menjawat kedudukan sebagai Qadhi Kerajaan. Keengganan 
beliau menyebabkan beliau dihantar ke penjara. Namun itu tidak 
mematahkan semangat beliau untuk terus mengajar sehingga 
orang ramai mula mengerumuni penjara untuk belajar dengan 
beliau. Hal itu menyebabkan suatu rancangan untuk membunuh 
beliau oleh pemerintah ketika itu yang merasakan kedudukannya 
mula tergugat. 

Akhirnya Imam Abu Hanifah meninggal dunia pada bulan 
Rejab 150H/767M ketika di dalam penjara disebabkan termakan 
makanan yang diracuni orang. Dalam riwayat lain disebutkan 
bahawa beliau dipukul dalam penjara sehingga mati. Kematian 
tokoh ilmuan Islam ini dirasai oleh Dunia Islam. Solat 
jenazahnya dilangsungkan 6 kali, setiap kalinya didirikan oleh 
hampir 50,000 orang jamaah. Imam Abu Hanifah mempunyai 
beberapa orang murid yang ketokohan mereka membolehkan 
ajarannya diteruskan kepada masyarakat. Antara anak-anak 
murid Abu Hanifah yang ulung ialah Imam Zufar (158H/775M), 
Imam Abu Yusuf (182H/798M) dan Imam Muhammad bin 
Hasan Al-Syaibani (189H/805M). 

Berbekalkan kebolehan beliau menghuraikan hukum-hukum 
Fiqah dan beliau telah menyusunnya sehingga menjadi bab-bab 
seperti sekarang dan telah menyusun kitab "Al-Faraid" (harta 
pusaka) dengan lengkap. Antara hasil-hasil peninggalan beliau 
yang mahsyur termasuklah Al-Fiqh Al-Akbar, Al-'Alim Wal- 
Muta^alim' dan Masnad. 

Selepas meninggal dunia, fahaman Mazhab Hanafi terus 
berkembang dengan pesat hingga ke Mesir, Syria, India, Pakistan 
dan sebahagian daripada Negara Asia Tengah dan masih menjadi 
pegangan bagi Ummat Islam sehingga sekarang. 

FADHILAT BERSEDEKAH 



Ikrimah dari Ibnu 'Abbas Radhiyallahu 'Anhu berkata: "Dua dari Syaitan dan dua dari Allah Ta'ala, 
kemudian membaca ayat: 

"Syaitan mengancam kamu dengan kemiskinan dan menganjurkan kamu berbuat keji dan kejahatan. 
Sedangkan Allah menjanjikan kepadamu pengampunan dan kurnia. Yakni menyuruh kamu taat dan 
sedekah untuk mencapai pengampunan dan kurniaNya, dan Allah luas KurniaNya dan mengetahui 
amal HambaNya." (Al-Baqarah: 268) 

Nabi Muhammad Shallallahu 'Alaihi Wasallam bersabda: 

"Jagalah harta kekayaanmu dengan mengeluarkan zakat, dan ubatilah orang-orang sakit dengan 
bersedekah, dan hadapilah berbagai macam balak itu dengan berdoa." 



